**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Titlul actului normativ***  Ordonanță de urgență  pentru modificarea și completarea unor prevederi din acte normative care reglementează acordarea de sprijin financiar din fonduri externe nerambursabile, în contextul crizei provocate de COVID-19 | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | Prin Ordonanţa de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, s-au avut în vedere instituirea unor măsuri de stimulare a înfiinţării şi dezvoltării întreprinderilor mici şi mijlocii, denumite în continuare IMM-uri, care s-au confruntat pe perioada declarării stării de urgenţă cu probleme determinate fie de lipsa consumatorilor, caz în care activităţile IMM-urilor au fost puternic afectate prin scăderea cifrei de afaceri, iar personalul angajat a fost trimis în şomaj tehnic, fie de faptul că activităţile desfăşurate de IMM-uri au fost interzise prin ordonanţe militare pe perioada declarării stării de urgenţă sau au fost îngrădite pe perioada stării de alertă, situaţie în care de asemenea personalul angajat al IMM-urilor a fost trimis în şomaj tehnic, iar toate aceste măsuri au condus la un blocaj al acestor activităţi economice la nivel naţional,  În urma adoptării O.U.G. nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, Ministerul Economiei și Energiei și Mediului de Afaceri, în calitate de co-inițiator, a propus modificarea unor prevederi ale actului normativ menţionat, pentru o mai mare eficientizare a impactului în economie a măsurilor propuse.  Având în vedere necesitatea asigurării unui tratament egal între beneficiarii microgranturilor, necesitatea extinderii eligibilității pentru potențialii solicitanți de finanțare, precum şi facilitarea procesului de implementare a proiectelor pentru IMM-uri acordate din cadrul Programului, din cadrul Operațional Competitivitate precum și asigurarea resurselor necesare întăririi capacității administrative a Ministerului Economiei, Energiei și Mediului de Afaceri, coroborat cu iniţiativa MEEMA, se impune adoptarea modificărilor propuse.  În ceea ce privește modificarea ordonanțelor de urgență ale Guvernului nr. 84 din 21 mai 2020 pentru stabilirea unor măsuri necesare în vederea implementării Programului operaţional Ajutorarea persoanelor defavorizate – POAD, în această perioadă generată de criza COVID-19, s-a avut în vedere asigurarea existenţei unor mecanisme şi competenţe eficace de asigurare a respectării procedurilor privind distribuţia pachetelor de alimente şi produse de igienă din Programul Operațional Ajutorarea Persoanelor Defavorizate, Ordonanţa de urgenţă a Guvernului nr. 115 din 16 iulie 2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum şi unele măsuri de distribuire a acestora precum și Ordonanţa de urgenţă a Guvernului 133/2020 din 7 august 2020 privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile, precum şi unele măsuri de distribuire a acestora, aferente Programului Operațional Ajutorarea Persoanelor Defavorizate – POAD, sunt necesare o serie de modificări care derivă din necesitatea includerii cheltuielilor personalului organizațiilor partenere, din asistență tehnică aferentă POAD 2014-2020 pentru implementarea mecanismului de distribuire a măsurilor de precaritate materială vizate de cele trei acte normative, a clarificării eligibilității grupului țintă, precum și extinderea acestuia prin includerea tuturor persoanelor în vârstă care beneficiază de diverse drepturi speciale la indemnizații de pensie, dar care au o valoare mai mică decât indemnizația socială pentru pensionari şi introducerii unei distincții clare între sumele aferente valorii nominale a sprijinului oferit din POAD 2014-2020 grupului țintă, și a plății serviciilor contractate de Ministerul Fondurilor Europene, prin structura de specialitate, pentru măsurile prevăzute în Ordonanţa de urgenţă a Guvernului nr. 115/2020.  Conform prevederilor pct. 3 al art. 2 din Regulamentul (UE) 2020/460 al Parlamentului European și al Consiliului din 30 martie 2020 de modificare a Regulamentelor (UE) nr. 1301/2013, (UE) nr. 1303/2013 și (UE) nr. 508/2014 în ceea ce privește anumite măsuri specifice menite să mobilizeze investiții în sistemele de sănătate ale statelor membre și în alte sectoare ale economiilor acestora ca reacție la epidemia de COVID-19 (Inițiativa pentru investiții ca reacție la coronavirus), publicat în Jurnalul Oficial al Uniunii Europene nr. L 99/5 din 31.03.2020, care modifică Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului: „La articolul 65 alineatul (10), se adaugă următorul paragraf: „Prin derogare de la alineatul (9 ), cheltuielile pentru operațiunile de sprijinire a capacităților de reacție în situații de criză în contextul epidemiei de COVID-19 sunt eligibile începând cu 1 februarie 2020”.  Prin Decizia Comisiei Europene C(2020)4680 din data de 7 iulie 2020 a fost modificat Programul Operațional Infrastructură Mare introducându-se în cadrul programului Axa Prioritară (AP) 9 Protejarea sănătății populației în contextul pandemiei cauzate de COVID-19, Obiectivul Specific (OS) 9.1 Creșterea capacității de gestionare a crizei sanitare COVID-19.  În data de 15 mai 2020, Autoritatea de Management pentru Programul Operațional Infrastructură Mare a lansat apelul de proiecte dedicat accesării fondurilor pentru consolidarea capacităţii de gestionare a crizei sanitare COVID-19, ce urmează a fi închis în data de 30 septembrie anul curent. În cadrul acestuia, până la această dată, au fost depuse un număr de 177 de proiecte cu o valoare de aproximativ 880.779.196 euro. Precizăm că alocarea dedicată fondurilor aferente consolidării capacităţii de gestionare a crizei sanitare COVID-19, din cadrul Programului Operațional Infrastructură Mare, este, la acest moment, de 350 milioane euro.  Având în vedere alocarea menționată, există riscul ca un număr important din proiectele depuse să nu poată fi finanțate, cu consecința afectării capacităţii de gestionare a crizei sanitare în curs de desfășurare.  Pentru perioada de programare 2021-2027, în cadrul politicii de coeziune, România accesează fonduri externe nerambursabile în cadrul a cinci obiective de politică, mediul urban fiind beneficiar al finanțării în diferite domenii precum: mobilitate urbană, regenerare urbană, servicii publice de utilități, eficiență energetică, educație și sănătate.  Prin Ordonanța de urgență a Guvernului nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile au fost reglementate procente fixe, la nivel național, aplicabile alocărilor de fonduri către localitățile urbane, fiind îngreunată absorbția fondurilor externe nerambursabile, care reprezintă principala sursă de finanțare pentru realizarea investițiilor la nivel local.  În același timp, la nivel fiecărei regiuni de dezvoltare funcționează Consiliul pentru dezvoltare regională, organism regional deliberativ care este constituit și funcționează pe principii parteneriale la nivelul fiecărei regiuni de dezvoltare, în scopul coordonării activităților de elaborare și monitorizare ce decurg din politicile de dezvoltare regională și care este format din președinții consiliilor județene și câte un reprezentant al fiecărei categorii de consilii locale municipale, orășenești și comunale din fiecare județ al regiunii.  În acest context, flexibilizarea modului de alocare a fondurilor către municipiile reședință de județ și către municipii, în funcție de nevoile concrete ale fiecărei localități urbane în parte, pentru a nu conduce la crearea unor dezechilibre între localitățile urbane, ar permite creșterea gradului de absorbție precum și dezvoltarea echilibrată a localităților urbane.  Termenele prevazute de art. 12 din Ordonanța de urgență a Guvernului nr. 115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum şi unele măsuri de distribuire a acestora, privind transmiterea listei destinatarilor finali, precum și verificarea condițiilor de eligibilitate pentru categoria destinatarilor finali - persoane vârstnice – nu au fost respectate respectiv realizate corespunzător de către autoritățile administrației publice locale, rezultând diferențe semnificative între numărul de destinatari finali comunicat de către Casa Națională de Pensii Publice și cel transmis de către Instituțiile Prefectului, pe baza datelor comunicate de autoritățile administrației publice locale.  În lipsa unei reglementări care să permită obținerea de către instituțiile prefectului de la casele teritoriale de pensii, a informațiilor necesare există riscul ca un mare număr de beneficiari finali să nu poată fi identificați, totodată prelungindu-se timpul de emitere a suporturilor electronice (card-urilor) și de încărcare a alocării financiare de 180 lei pe luna pentru fiecare destinatar final. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Prezentul act normativ are în vedere umătoarele modificări și completări, respectiv:   1. Ordonanța de urgență nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene 2. Pentru egalitate de tratament între beneficiarii microgranturilor, propunem eliminarea condiției de obținere a cifrei de afaceri, în cazul IMM-urilor, prevăzută la art. 6 litera b) din OUG nr 130/2020.   3. La articolul 9 alin (1) lit i) „băncile efectuează plățile către beneficiari în temeiul contractului de acordare a ajutorului de stat și transmit lunar prin aplicația electronică ordinele de plată către MEEMA, împreună cu raportul de progres al beneficiarului, întocmit lunar;” se va elimina ultima teză, respectiv „împreună cu raportul de progres al beneficiarului, întocmit lunar„ întrucât la litera precedentă se face vorbire despre depunerea unui raport de progres privind cheltuielile efectuate la bancă în termen de 90 de zile de la data la care disponibilul a fost transferat în contul bancar al acestuia.  In urma acestei modificări, litera i) al articolului 9 alin (1) va avea următorul cuprins:  „i) băncile efectuează plățile către beneficiari în temeiul contractului de acordare a ajutorului de stat și încarcă în aplicația electronică ordinele de plată”  4. La articolul 9 alin (1) lit k), după expresia ”inclusiv utilizarea fondurilor potrivit destinațiilor prevăzute de prezenta ordonanță de urgență” se va introduce sintagma ”pe bază de eșantion” pentru corelarea cu prevederile art. 7 alin (2).  In urma acestei modificări, litera k) al articolului 9 alin (1) va avea următorul cuprins:  „k) MEEMA verifică îndeplinirea condiției privind menținerea activității timp de 6 luni, prin interogarea automată a bazelor de date, inclusiv utilizarea fondurilor potrivit destinațiilor prevăzute de prezenta ordonanță de urgență, pe bază de eșantion de 1%, pe perioada de durabilitate a schemei, dar nu mai mult de 3 ani ”.  5. Reformularea alineatului (2) al articolului 11, respectiv “În situația în care un beneficiar de ajutor de stat cu statut de întreprindere legată nu se încadrează în categoria IMM-urilor și a depus o singură cerere de finanțare, valoarea grantului pentru capital de lucru nu poate depăși 150.000 de euro la data plății grantului.” Întrucât este în contradicție totală cu celelalte prevederi ale O.U.G. nr. 130/2020 și ale Regulamentului (UE) nr 2020/460 al Parlamentului European și al Consiliului din 30 martie 2020 de modificare a Regulamentelor (UE) nr. 1.301/2013, (UE) nr. 1.303/2013 și (UE) nr. 508/2014 în ceea ce privește anumite măsuri specifice menite să mobilizeze investiții în sistemele de sănătate ale statelor membre și în alte sectoare ale economiilor acestora ca reacție la epidemia de COVID -19 - Inițiativa pentru investiții ca reacție la coronavirus, care urmează a fi utilizat pentru finanțarea activităților curente ale IMM-urilor, este necesară modificarea, alineatului (2) al articolului 11, care va avea următorul cuprins:  ”(2) Dacă un beneficiar de ajutor de stat prevăzut la art. 12 face parte din categoria întreprinderilor legate și a depus mai multe cereri de finanțare pentru obținerea grantului necesar capitalului de lucru, valoarea cumulată a grantului pentru capital de lucru care urmează a fi acordat nu poate depăși 250.000 euro echivalent în lei la data plății grantului pentru capital de lucru. ”  6. Pentru reglementarea situației finanțării întreprinderilor legate care nu se încadrează in categoria IMM şi în corelare cu modificarea alin.2 al articolului 11, după alineatul 4 al articolului 11 se introduc alineatele (5), (6) și (7) și vor avea următorul cuprins:  “(5) În situația în care un beneficiar de ajutor de stat cu statut de întreprindere legată care nu se încadrează în categoria IMM-urilor a depus o singură cerere de finanțare în condițiile alin (7), valoarea grantului pentru capital de lucru nu poate depăși 150.000 de euro la data plății grantului.  (6) Fondurile pentru granturile destinate capitalului de lucru pentru beneficiarii prevăzuți la alin. (5) se vor aloca de la bugetul de stat și nu includ cofinanțarea beneficiarilor menționată la alin. (3).  (7) Termenele și condițiile de acordare a ajutorului de stat pentru întreprinderile menționate la alin. (5) se aprobă prin ordin al ministrului economiei, energiei și mediului de afaceri, în calitate de furnizor de ajutor de stat, ulterior autorizării schemei în condițiile legii.“  7. Pentru corelarea conținutului art 12 alin. (1) cu activitățile cuprinse în anexa nr 2 , se modifică și va avea următorul cuprins:  ”(1) Granturile pentru capital de lucru se acordă, pe bază de contract de acordare a ajutorului de stat, IMM-urilor din domeniile de activitate: restaurante, hoteluri, cafenele, industria alimentară și alte activități asimilate acesteia, servicii din domeniul transporturilor, agențiilor de turism, editurilor/librăriilor/ bibliotecilor, industriilor creative, organizărilor de evenimente a căror activitate curentă a fost afectată de răspândirea virusului SARS-CoV-2 precum și alte activități de producție, servicii sau comerț a căror activitate a fost interzisă ori redusă prin ordonanțe militare pe perioada stării de urgență și/sau pe perioada stării de alertă. Lista domeniilor de activitate eligibile este prevăzută în anexa nr. 2.”  8. La articolul 18 alin (2) se va modifica baza de aplicare a procentului cofinanțării, respectiv se va înlocui sintagma “din valoarea grantului solicitat” cu sintagma „din valoarea proiectului de investiții solicitat”, pentru corelare cu art. 21 lit e) și anexa nr. 4 la O.U.G. nr 130/2020. Actuala reglementare va conduce, la proiecte de investitii mai mari de 400.000 euro, la cofinanțări de peste 100%, ceea ce va denatura punctajul și ordinea la finanțare a beneficiarilor cu punctaje egale.  După modificare, alin. (2) al articolului 18 va avea următorul cuprins:  ” (2) Granturile pentru investiții prevăzute la alin. (1) nu includ cofinanțarea proprie a beneficiarilor stabilită în procent de minimum 15% din valoarea proiectului de investiții solicitat pentru finanțare  de către beneficiarii din regiunile mai puțin dezvoltate și 30% din valoarea proiectului de investiții solicitat pentru finanțare  de către beneficiarii din regiunea București-Ilfov. ”  9. Având în vedere faptul că măsura Granturi pentru investiții acordate IMM-urilor are o perioadă de sustenabilitate/durabilitate de minim 3 ani de la după expirarea duratei de implementare a proiectului (12 luni, adică 31 decembrie 2021) , perioadă la finalul căreia trebuie monitorizată realizarea veniturilor planificate în cadrul planului de afaceri, este necesară o prevedere legală privind posibilitatea finanțării din Programul Operațional Asistență Tehnică 2021-2027 a cheltuielilor de deplasare și cheltuielilor salariale ale echipelor de implementare a schemei de ajutor de stat.  Măsura Granturi pentru investiții în activități productive va contracta beneficiarii până cel târziu la 31.12.2020. Prin intermediul măsurii, beneficiarii au la dispoziție 12 luni de implementare, adică până cel târziu 31.12.2021, după care urmează 3 ani de monitorizare, din care: primii 2 ani, respectiv 2022 și 2023 beneficiarii trebuie să realizeze minim 50% din veniturile preconizate în cadrul planului de investiții (demonstrate cu datele cuprinse în situații financiare anuale, încheiate la 31.12.2022 respectiv 31.12.2023, înregistrate la ANAF), urmând ca restul de 50% din venituri sa fie realizate în anul 3 de monitorizare (respective 2024) și demonstrate cu datele cuprinse în situații financiare anuale, încheiate la 31.12.2024, și înregistrate la ANAF până cel târziu la 25 mai 2025.  În consecință, pentru monitorizarea realizării indicatorilor realizați de beneficiarii măsurii 3 este necesară continuarea acordării asistenței tehnice către MEEMA până în cel puțin 30.06.2025.  Astfel, pentru operaţionalizarea modificării propuse, art. 27 aferent O.U.G. nr. 130/2020 se va completa cu alineatul 2 care va avea următorul cuprins:  “Pentru finalizarea implementării și închiderea la timp și în bune condiții a schemei de ajutor de stat prevăzută în OUG nr 130/2020, cheltuielile realizate de MEEMA în parteneriat cu AIMMAIPE si STS vor beneficia de sprijin financiar din Programul Operațional Asistență Tehnică 2021-2027 pentru asigurarea resurselor umane si materiale necesare activitatii de monitorizare a durabilitatii proiectelor derulate și a investițiilor achiziționate de beneficiari, implicit a realizării indicatorilor de proiect, în perioada 01 ianuarie 2024 – 30 iunie 2025.“  10. Ca urmare a publicării O.U.G. nr 130/2020 în Monitorul Oficial, precum și a Ghidului solicitantului în consultare publică, au fost primite propuneri din partea mediului de afaceri în vederea completării a activităților eligibile atât în cadrul Anexei nr. 2 aferente măsurii destinate granturilor pentru capital de lucru cât și în cadrul Anexei nr. 3 aferente măsurii destinate investițiilor, solicitările fiind centralizate şi transpuse în cadrul Anexei nr.1 ( care completează Anexa 2 aferentă OUG 130/2020) si Anexei nr.2 ( care completează Anexa 3 aferentă OUG 130/2020).  Introducerea activităților propuse de mediul de afaceri, prin completarea Anexei nr 2 aferentă O.U.G.nr. 130/2020 presupune modificarea art 12 alin (1) în vederea corelării cu, astfel:  ”(1) Granturile pentru capital de lucru se acordă, pe bază de contract de acordare a ajutorului de stat, IMM-urilor din domeniile de activitate: restaurante, hoteluri, cafenele, industria alimentară și alte activități asimilate acesteia, servicii din domeniul transporturilor, agențiilor de turism, editurilor/librăriilor/ bibliotecilor, industriilor creative, organizărilor de evenimente a căror activitate curentă a fost afectată de răspândirea virusului SARS-CoV-2 precum și alte activități de producție, servicii sau comerț a căror activitate a fost interzisă ori redusă prin ordonanțe militare pe perioada stării de urgență și/sau pe perioada stării de alertă. Lista domeniilor de activitate eligibile este prevăzută în anexa nr. 2.”  În egală măsură, aplicanții care au contactat MEEMA prin intermediul mijloacelor de comunicare solicită, de asemenea și completarea Anexei nr.3 aferentă OUG nr. 130/2020 - Domenii de activitate eligibile în cadrul măsurii 3. Grant pentru investiții în activități productive, cu activitățile centralizate în cadrul Anexei nr.2 aferentă prezentului proiect de act normativ.  De asemenea, pentru stimularea întreprinderilor cu grad de rentabilitate redus prin obținerea unui punctaj maxim, astfel încât să se asigure o sustenabilitate financiară a acestora după perioada de criză, este necesară modificarea Anexei 4, punctele a) şi c), care vor avea următorul conţinut:  a) Criterii de evaluare a rentabilităţii proiectelor de investiţii (RIR) - 25 puncte  *a) Criterii de evaluare a rentabilităţii proiectelor de investiţii (RIR) - 25 puncte*  *Indicatori economico-financiari:*  *• RIR: < 5% - 25 puncte*  *• RIR: ≥ 5,01% şi < 7,5% - 15 puncte*  *• RIR: ≥ 7,51% - 10 puncte*  c) Raportul dintre cuantumul grantului solicitat şi profitul operaţional înregistrat în anul fiscal anterior depunerii cererii de finanţare - 30 puncte    • ≤ 3 - 30 puncte    • > 3 şi ≤ 4 - 15 puncte    • > 4 - 5 puncte  În cazul în care aplicantul nu a înregistrat profit operațional în anul fiscal anterior, va fi punctat cu zero puncte.”  II. Ordonanța de urgență a Guvernului nr. 84/2020 pentru stabilirea unor măsuri necesare în vederea implementării Programului Operațional Ajutorarea Persoanelor Defavorizate - POAD, se modifică după cum urmează:  1. Anexa nr 1 - Reguli generale de eligibilitate a cheltuielilor și tipuri de cheltuieli eligibile efectuate în implementare Articolul 3 litera a) punctul 3 - la Ordonanță se modifică și va avea următorul cuprins:  „ 3. cheltuieli de deplasare și cazare pentru personalul angajat în structura care asigură gestionarea, controlul și auditul programului și pentru personalul angajat in cadrul instituției beneficiarului și al organizațiilor partenere, potrivit prevederilor legale în vigoare privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului;”.  Această modificare derivă din necesitatea asigurării unui mecanism eficient de implementare a măsurilor de distribuire a pachetelor de alimente și igienă, luând în considerare că organizațiile partenere au un rol esenţial în implementarea operațiunilor, se deplasează în teritoriu, în vederea îndeplinirii nevoilor grupului țintă, cu precădere ale celui nedeplasabil, fiind de asemenea responsabile cu asigurarea distribuirii pachetelor de alimente și de igienă în conformitate cu prevederile şi cerinţele aplicabile.  Astfel, pentru a întări capacitatea administrativă a organizaţiilor partenere, este necesară introducerea eligibilității cheltuielilor care derivă din activităţile pentru care acestea sunt responsabile, respectiv decontarea acestor cheltuieli din alocarea financiară pentru măsura de asistență tehnică aferentă POAD 2014-2020, prin includerea cheltuielilor personalului organizațiilor partenere, de deplasare și cazare.  III. Ordonanța de urgență a Guvernului nr. 133/2020 privind unele măsuri pentru sprijinirea categoriilor de elevi cei mai defavorizați care beneficiază de sprijin educațional pe bază de tichete sociale pe suport electronic pentru sprijin educațional acordate din fonduri externe nerambursabile, precum și unele măsuri de distribuire a acestora, se modifică după cum urmează:  1. Anexa nr 1 - Reguli generale de eligibilitate a cheltuielilor și tipuri de cheltuieli eligibile efectuate în implementare Articolul 3 litera a) punctul 3 - la Ordonanță se modifică și va avea următorul cuprins:  „ 3. cheltuieli de deplasare și cazare pentru personalul angajat în structura care asigură gestionarea, controlul și auditul programului și pentru personalul angajat in cadrul instutitiei beneficiarului si al organizatiilor partenere, potrivit prevederilor legale în vigoare privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului;”.  Această modificare derivă din necesitatea asigurării unui mecanism eficient de implementare a măsurilor de distribuire a tichetelor sociale pe suport electronic pentru sprijin educaţional, luând în considerare că organizațiile partenere au un rol esenţial în implementarea operațiunilor, se deplasează în teritoriu, în vederea îndeplinirii nevoilor grupului țintă, fiind de asemenea responsabile cu asigurarea distribuirii pachetelor de alimente și de igienă în conformitate cu prevederile şi cerinţele aplicabile.  Astfel, pentru a întări capacitatea administrativă a organizaţiilor partenere, este necesară introducerea eligibilității cheltuielilor care derivă din activităţile pentru care acestea sunt responsabile, respectiv decontarea acestor cheltuieli din alocarea financiară pentru măsura de asistență tehnică aferentă POAD 2014-2020, prin includerea cheltuielilor personalului organizațiilor partenere, de deplasare și cazare.  IV. În vederea continuării consolidării capacităţii de gestionare a crizei sanitare în curs de desfășurare, este reglementată posibilitatea finanțării proiectelor depuse în cadrul apelului de proiecte, lansat de către Autoritatea de Management pentru Programul Operațional Infrastructură Mare, dedicat accesării fondurilor pentru consolidarea capacităţii de gestionare a crizei sanitare COVID-19, ce urmează a fi închis în data de 30 septembrie anul curent, în limita a 350.000.000 euro din Programul operaţional „Infrastructură mare“, echivalentul în lei la cursul de schimb InforEuro din luna mai 2020, iar diferență de până la 1.000.000.000 euro din fonduri externe nerambursabile alocate României prin facilitate de finanțare REACT-EU.  V. Luând în considerare diferențe considerabile între numărul de locuitori ai localităților urbane reprezentate de municipii reședință de județ, respectiv municipii, precum și între gradul de dezvoltare al acestora, atât raportat la fiecare regiune de dezvoltare în parte, cât și raportat la întregul teritoriu al României, este necesară măsura de completare a mecanismului de alocare a fondurilor aferente municipiilor reședință de județ și municipiilor, de la un algoritm având la bază un procent predeterminat, la o decizie aflată cât mai aproape de cei direct influențați de aceasta, prin flexibilizarea mecanismului prevăzut în Ordonanța de urgență a Guvernului nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile.  VI. Ordonanța de urgență a Guvernului nr. 115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum și unele măsuri de distribuire a acestora se modifică după cum urmează:  1. Articolul 3, alineatul (2) litera a) se modifică si va avea următorul cuprins:  (2) Destinatarii finali sunt:  a) persoanele în vârstă de 75 de ani împliniți sau peste această vârstă, care beneficiază de indemnizația socială pentru pensionari sau de drepturi prin legile speciale privind acordarea de indemnizații şi sporuri persoanelor care au fost persecutate din motive politice, care au fost persecutate de regimuri dictatoriale din motive etnice, veteranii de război, invalizi şi văduvelor de război, pensiile I.O.V.R.  În cazul în care destinatarii finali de la litera a) beneficiază de mai multe indemnizații sau venituri din pensii aflate în plată și valoarea cumulată a acestora depășește valoarea indemnizației sociale pentru pensionari, aceștia nu beneficiază de tichete sociale pe suport electronic pentru mese calde.  Această modificare este necesară în vederea includerii tuturor persoanelor în vârstă care beneficiază de diverse drepturi speciale la indemnizații de pensie, dar care au o valoare mai mică decât indemnizația socială pentru pensionari.  2. Articolul 4, alineatul (17) se modifica si va avea următorul cuprins:  (17) Ministerul Fondurilor Europene virează unității emitente sumele aferente tichetelor sociale pe suport electronic pentru sprijin educațional astfel:  a) valoarea nominală - într-un cont distinct disponibil cu afectațiune specială deschis la Trezoreria Statului, cont din care unitatea emitentă virează sumele încasate în conturile prevăzute la alin. (15), deschise la instituții de credit;  b) costul aferent emiterii suportului electronic – în contul deschis la Trezoreria Statului prevăzut la art.6 alin.(1) din Ordonanța de urgență a Guvernului nr. 146/2002 privind formarea şi utilizarea resurselor derulate prin Trezoreria Statului, republicată, cu modificările şi completările ulterioare.  Această modificare este necesară în vederea stabilirii unei distincții clare între valoarea nominală care este încărcată pe tichetele sociale pe suport electronic pentru mese calde, care constituie sprijinul oferit prin POAD 2014-2020 persoanelor defavorizate, echivalentul sprijinului alimentar (asistență alimentară de bază) și obligațiile de plată care decurg din contractul pe care Ministerul Fondurilor Europene, prin structura de specialitate, în calitate de beneficiar al proiectului POAD – asigurarea sprijinului prin mese clade, îl încheie cu unitatea emitentă de tichete sociale pe suport electronic pentru mese calde declarată câștigătoare în urma finalizării procedurii de achiziție publică, pentru îndeplinirea obligațiilor acesteia din urmă, de emitere a tichetelor sociale pe suport electronic pentru mese calde.  3. Anexa nr 1 - Reguli generale de eligibilitate a cheltuielilor și tipuri de cheltuieli eligibile efectuate în implementare Articolul 3 litera a) punctul 3 - la Ordonanță se modifică și va avea următorul cuprins:  „ 3. cheltuieli de deplasare și cazare pentru personalul angajat în structura care asigură gestionarea, controlul și auditul programului și pentru personalul angajat in cadrul instituției beneficiarului si al organizațiilor partenere, potrivit prevederilor legale în vigoare privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului”.  Această modificare derivă din necesitatea asigurării unui mecanism eficient de implementare a măsurilor de distribuire a tichetelor sociale pe suport electronic pentru mese calde, luând în considerare că organizațiile partenere au un rol esenţial în implementarea operațiunilor, se deplasează în teritoriu, în vederea îndeplinirii nevoilor grupului țintă, fiind de asemenea responsabile cu asigurarea distribuirii pachetelor de alimente și de igienă în conformitate cu prevederile şi cerinţele aplicabile.  Astfel, pentru a întări capacitatea administrativă a organizaţiilor partenere, este necesară introducerea eligibilității cheltuielilor care derivă din activităţile pentru care acestea sunt responsabile, respectiv decontarea acestor cheltuieli din alocarea financiară pentru măsura de asistență tehnică aferentă POAD 2014-2020, prin includerea cheltuielilor personalului organizațiilor partenere, de deplasare și cazare.  În vederea unei reglementări care să permită obținerea informațiilor necesare identificării destinatarilor finali și pentru reducerea timpului de emitere a suporturilor electronice (card-urilor) și de încărcare a alocării financiare se reglementează posibilitatea obținerii acestor informații de instituțiile prefectului de la casele teritoriale de pensii | | | | | |
| 3. Alte informaţii | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Rezultatele acestor măsuri vor avea ca efect menținerea în activitate a PFA sprijinite, microîntreprinderilor şi IMM-urilor, implicit a locurilor de muncă furnizate de acestea pe perioada în care se manifestă efectele răspândirii COVID – 19.  Prin numărul mare de persoane angajate în sectorul microîntreprinderilor şi IMM-urilor corelat cu diversitatea de produse/servicii oferite, menținerea funcțională a segmentului IMM-urilor reprezintă o cerință fundamentală pentru traversarea perioadei de influență a virusului SARS-CoV-2 precum și revenirea economică rapidă. | | | | | |
| 11. Impactul asupra mediului concurenţial şi domeniului ajutoarelor de stat | Prin corelarea măsurilor adoptate cu cele prevăzute în Comunicarea Comisiei privind Cadrul temporar în materie de ajutor de stat în contextul pandemiei COVID 19 se asigură compatibilitatea măsurilor de ajutor de stat avute în vedere cu legislația europeană în domeniu. Totodată, aceste masuri se vor acorda după obținerea deciziei de aprobare din partea C.E. De asemenea larga aplicabilitate a măsurilor oferă posibilitatea tuturor microîntreprinderilor, întreprinderilor mici și mijlocii care au fost afectate în actualul context să beneficieze de facilitățile oferite. | | | | | |
| 2. Impactul asupra mediului de afaceri | Prezentul act normativ va avea impact pozitiv asupra mediului de afaceri prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Prezentul act normativ va avea impact pozitiv asupra IMM-urilor prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informaţii | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Impactul financiar va fi pozitiv prin menținerea în funcțiune a microîntreprinderilor şi IMM-urilor existente implicit a numărului de angajați, situația actuală ducând spre o închidere masivă a IMM-urilor fără intervenția statului printr-un ajutor consistent.  În ceea ce privește stadiul actual al fondurilor disponibile din bugetul POC, precizăm următoarele: | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. |  | | | | | |
| 11. Compatibilitatea actului normativ cu legislaţia în domeniul achiziţiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Actul normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Actul normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Pentru proiectul de act normativ se solicită avizul la Consiliul Legislativ  S-a solicitat punctul de vedere al Curții de Conturi și Autoritatea de Audit din cadrul Curții de Conturi a României, Consiliul Concurenței | | | | | |
| 6. Alte informaţii | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Prezentul proiect de act normativ respecta prevederile art.7 alin.(13) din Legea nr. 52/2003 privind transparența decizională în administrația publică, republicată, și a fot publicat în dezbatere publică pe pagina de internet al Ministerului Fondurilor Europene la data de 16 septembrie 2020. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Actul normativ nu se referă la acest subiect. | | | | | |
| 3. Alte informaţii | Nu au fost identificate | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Actul normativ nu se referă la acest subiect. | | | | | |
| 2. Alte informaţii |  | | | | | |

Faţă de cele prezentate, a fost promovat prezentul proiect de Ordonanță de urgență a Guvernului pentru modificarea și completarea unor prevederi din acte normative care reglementează acordarea de sprijin financiar din fonduri externe nerambursabile, în contextul crizei provocate de COVID-19, care în forma prezentată a fost avizat de către instituțiile interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE** | **MINISTRUL ECONOMIEI, ENERGIEI ȘI MEDIULUI DE AFACERI** |
| **Ioan Marcel Boloș** | **Virgil-Daniel Popescu** |

**AVIZĂM FAVORABIL:**

|  |  |  |
| --- | --- | --- |
| **MINISTRUL MUNCII ȘI PROTECȚIEI SOCIALE** | **MINISTRUL AFACERILOR INTERNE** | |
| **Victoria Violeta ALEXANDRU** | **Ion Marcel VELA** | |
| **MINISTRUL LUCRĂRILOR PUBLICE, DEZVOLTĂRII ŞI ADMINISTRAŢIEI** | **MINISTRUL EDUCAŢIEI ŞI CERCETĂRII** | |
| **Ion ŞTEFAN** | **Monica Cristina ANISIE** | |
|  |  | |
| **Directorul SERVICIULUI DE TELECOMUNICAŢII SPECIALE** | **Guvernatorul BĂNCII NAŢIONALE A ROMÂNIEI** | |
| **Ionel-Sorin BĂLAN** | **Mugur ISĂRESCU** | |
|  |  | |
| **MINISTRUL FINANŢELOR PUBLICE** | **MINISTRUL JUSTIŢIEI** | |
| **Florin Vasile CÎŢU** | **Cătălin Marian PREDOIU** | |
|  | |